open-index/open-wikipedia-markdown huggingface dataset:
Լիլի Ռեյբ

**Լիլի Ռեյբ** (, ), ամերիկացի դերասանուհի։ Նա ավելի հայտնի է Պորտիայի դերով, որը խաղացել է Շեքսպիրի Վենետիկի վաճառականը պիեսում, որի համար նա առաջադրվեց «Թոնի» մրցանակաբաշխության «Թատրոնի լավագույն դերասանուհի» անվանակարգում։ Ռեյբը նաև հայտնի է Ամերիկյան սարսափ պատմությունում խաղացած իր տարբեր դերերով։

## Սկզբնական տարիներ
Լիլի Ռեյբը ծնվել է 1982 թվականին Նյու Յորքի հյուսիս-արևելյան մասում։ Նա թատրոնի սցենարիստ Դեվիդ Ռեյբի և դերասանուհի Ջիլլ Քլեյբերգի դուստրն է։ Նրա կրտսեր եղբայր Մայքլ Ռեյբը դերասան է և սցենարիստ, իսկ ավագ խորթ եղբայր Ջեյսոն Ռեյբը, ով իր հոր առաջին ամուսնությունից է՝ երաժիշտ։ Հայրը կաթոլիկ է, մայրական պապը հրեա է, իսկ տատը՝ բողոքական։ Ռեյբը մեծացել է Բեդֆորդում, այնուհետև յոթերորդ դասարանում տեղափոխվել Լեյդվիլ, Կոնեկտիկուտ։ Նա իր ուսումը ստացել է Հետչքիսս դպրոցում։ Ավարտելով Հյուսիս-արևմտյան դպրոցը՝ նա սկսում է դերասանական կարիերան թատրոնում։

## Կարիերա
2005 թվականին Լիլի Ռեյբն իր առաջին դերասանական քայլն արեց Բրոդվեյում, խաղալով «Պողպատե մագնոլիաներ» պիեսում Անեթի դերը։ Իր ելույթի համար նա առաջադրվեց «Դրամա Դեսք» մրցանակաբաշխությանը՝ «Երկրորդ պլանի լավագույն դերասանուհի պիեսում»։ Այնուհետև նա ելույթ ունեցավ «Ավելի սառը քան այնտեղ», «Ամերիկյան պլան» և «Քանդված տուն» պիեսներում։ 2010 թվականին նա գովասանքի արժանացավ քննադատների կողմից և ստացավ անվանակարգեր «Թոնի» և «Դրամա Դեսք» մրցանակաբաշխություններում՝ «Վենետիկի վաճառականը» պիեսի դերի համար՝ Ալ Պաչինոյի հետ։

Ռեյբը հայտնվեց մի քանի ֆիլմերում և հեռուստասերիալներում։ Մեծ էկրաններին նա իր առաջին քայլն արեց «Մոնա Լիզայի ժպիտը», «Կյանքի համը», «Մի անգամ Հոլիվուդում» և «Ամենայն բարիք» ֆիլմերում։ Նա եղավ այնպիսի սերիալների հյուր, ինչպիսիք են «Օրենք և կարգ․ Հատուկ ջոկատ»-ը, «Մարմնի մասեր»-ը, «Լավ կինը»-ը և «Մեդիում»-ը, որտեղ դերասանուհին խաղացել է սերիական մարդասպանի դեր, ով ձևացնում էր որպես զոհ։ 2011 թվականին Ռայան Մըրֆին հրավիրեց Ռեյբին Նոռա Մոնթգոմերիի դերի համար, անտոլոգիա-սերիալի՝ «Ամերիկյան սարսափ պատմության» առաջին եթերաշրջանում։ Լավ կարծիքների համար դերասանուհին կանչվեց երկրորդ եթերաշրջան՝ խաղալու գլխավոր դերերից մեկը, որին մասնակցեցին առաջին եթերաշրջանի ևս չորս դերասան՝ լիովին նոր դերերով։ Ինչպես նաև նա խաղաց սերիալի երրորդ եթերաշրջանում՝ մարմնավորելով հանելուկային Միսթի Դեյի դերը, ով կարողանում է մեռածներին ետ բերել կյանք։

2012 թվականի ամռանը հայտարարվեց, որ Լիլի Ռեյբը կխաղա Մերի Փիքֆորդի՝ Հոլիվուդի և համր կինոյի առաջին աստղի մասին պատմող ֆիլմի գլխավոր դերը։ 2013 թվականին հաստատվեց, որ Ռեյբը կխաղա «Քաղցած խաղեր․ Ճայ-Ծաղրասայրակ-Մաս 1 և Մաս 2» ֆիլմերում, սակայն նա լքեց երկրորդ ֆիլմի նկարահանումները՝ Բրոդվեյան պիեսում զբաղված լինելու պատճառով։ 2014 թվականին նա համաձայնեց խաղալ ABC-ի հեռուստասերիալ «Շշուկներ»-ի գլխավոր դերում։

## Անձնական կյանք
Լիլի Ռեյբը հանդիպում է դերասան Հեմիշ Լինքլեյթերի հետ։

## Ֆիլմագրություն
### Ֆիլմեր

### Հեռուստատեսություն

## Ծանոթագրություններ

Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Թատրոնի ամերիկացի դերասանուհիներ
Ավտոլիկոս (Դեիմախոսի որդին)

**Ավտոլիկոս** (, «միայնակ գայլ»), հին հունական դիցաբանության կերպար։ Դեիմաքոսի որդին։ Հերակլեսի ուղեկիցը, որը իր երեք եղբայրների հետ ուղևորվել է ամազոնուհիների գոտու հետևից։ Նա և իր երեք եղբայրները մնում են Մերձսևծովյան ավազանում և այնուհետև միանում են արգոնավորդներին։

Ավտոլիկը գրավել է տեղանք, որտեղ հետագայում հիմնադրվում է Սինոպը։ Սինոպում նրան պաշտում էին ինչպես աստծու, այնտեղ կանգնած էր նրա արձանը։ Երազում հայտնվում է Լուկուլոսին՝ երբ վերջինս պաշարել էր Սինոպը։

## Ծանոթագրություններ

## Աղբյուրներ
* Ուիլյամ Սմիթ։ Հունական և հռոմեական դիցաբանության կենսագրության և դիցաբանության բառարան

Կատեգորիա:Հին հունական առասպելների հերոսներ
Կատեգորիա:Հին հունական դիցաբանություն
Սեդա Վոժ

**Սեդա Վոժ** (), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Այյուվա գետի աջ ափին՝ 131 կմ հեռավորության վրա։ Գետի երկարությունը կազմում է 21 կմ։

## Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։

Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

* Ջրային օբյեկտի կոդը հանրային գրանցմամբ — 03050300112103000076233
* Կոդը ըստ հիդրոլոգիական հետազոտության (ՌԴ) — 103007623
* Ավազանի կոդը — 03.05.03.001
* Ծավալի համարը ըստ ՌԴ-ի — 03
* Թողարկումը ըստ ՌԴ-ի — 0

## Ծանոթագրություններ

Կատեգորիա:Դվինսկո Պեչարսկի ավազանային շրջանի գետեր
Կատեգորիա:Կոմի Հանրապետության գետեր
Կատեգորիա:Ռուսաստանի գետեր
Սուրբ Սարգիս եկեղեցի (Գյումրի)

**Սուրբ Սարգիս**, մատուռ Հայաստանի Շիրակի մարզի Գյումրի քաղաքում։ Գտնվում է Սև բերդի մոտակայքում։ Կառուցվել է 2008 թ.-ին։ Oծվել է 2011 թ.-ին։

Եկեղեցին կառուցվել է Արտաշես Սարգսյանի միջոցներով։

## Ծանոթագրություններ

## Արտաքին հղումներ
*Սուրբ Սարգիս եկեղեցի

Կատեգորիա:21-րդ դարի հայկական վանքեր և եկեղեցիներ
Կատեգորիա:Գյումրու հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Շիրակի թեմի վանքեր և եկեղեցիներ
Ամիենի ռազմագործողություն

**Ամիենի ռազմական օպերացիա** 1918 (անգլո-ֆրանսիական զորքերի օգոստոսի 8–13)՝ առաջին համաշխարհային պատերազմի ժամանակ Ֆրանսիայի Ամյեն քաղաքում դաշնակիցների լայնամաշտաբ հարձակումները ընդդեմ գերմանական զորքերի։ Մերձավոր նպատակը Ամյենի ստրատեգրական ելուստի վերացումն ու Փարիզ-Կալե երկաթուղին գերմանական հրետանու գնդակոծումից պաշտպանելն էր։

Անգլո-ֆրանսիական զորքերը, ջախջախելով գերմանական 16 հետևակային դիվիզիա, օգոստոսի 8-ին 30 կմ ճակատով 11 կմ խորացան գերմանական պաշտպանության մեջ։ Օգոստոսի 13-ին դաշնակից զորքերն առաջացան ևս 8-9 կմ։ Գերմանական զորքերը դուրս մղվեցին Ամիենի ելուստից։ Նոյեմբերին Գերմանիան անձնատուր եղավ։ Է. Լյու-դենդորֆը օգոստոսի 8-ն անվանեց.

## Ծանոթագրություններ

## Գրականություն
**Անգլերեն**
* Dancocks, Daniel G. *Spearhead to Victory — Canada and the Great War*. — Hurtig Publishers, 1987.
* McWilliams, James and Steel, R. James. *Amiens — Dawn of Victory*. — Dundurn Press, 2001.
* Schreiber, Shane B. *Shock Army of the British Empire — The Canadian Corps in the Last 100 Days of the Great War*. — Vanwell Publishing Limited, 2004.
* Mccluskey, Alistar. *Amiens 1918: The Black Day of the German Army*. — Osprey Publishing, 2008.
* Christie, Norm. *For King & Empire, The Canadians at Amiens, August 1918*. — CEF Books, 1999.
**Ռուսերեն**
* Всемирная история: в 24-х тт. — Т. 19. Первая мировая война/Бадан А. Н., Войнич И. Е., Волчек Н. М. и др. — Мн.: Литература, 1997.
* Мировые войны XX века: в 4 кн. Кн. 1: Первая мировая война: ист. очерк / Ин-т всеобщей истории. — М.: Наука, 2002.
* Мировые войны XX века: в 4 кн. Кн. 2: Первая мировая война: док. и материалы / Ин-т всеобщей истории. — М.: Наука, 2002.

Կատեգորիա:Առաջին համաշխարհային պատերազմ
Կատեգորիա:Մեծ Բրիտանիայի ճակատամարտեր
Կատեգորիա:Գերմանիայի ճակատամարտեր
Կատեգորիա:ԱՄՆ-ի ճակատամարտեր
Կատեգորիա:Կանադայի ճակատամարտեր
Կատեգորիա:Ֆրանսիայի ճակատամարտեր
Դեցիմոս Լաբերիոս

**Դեցիմոս Լաբերիոսը** (մ.թ.ա. 106/105 - մ.թ.ա. 43 թթ.) հռոմեացի էկվեների և միմերի հեղինակ է եղել։ Նա հավանաբար եղել է սուր մտքի տեր մի մարդ, որը գրել է պարզապես իր հաճույքի համար։ Մ. թ. ա. 46 թվականին Հուլիոս Կեսարը հրամայել է նրան հասարակական մրցույթում մրցել դերասան Պուբլիլիոս Սիրոսի հետ։ Լաբերիոսը խոսել է վերջին 60 տարիների վատ և քայքայիչ լինելու մասին ու նաև որոշ դիտողություններ է արել դիկտատորին՝ Հուլիոս Կեսարին։ Չնայած նրան որ Կեսարը հաղթանակը շնորհել է Սիրոսին, նա Լաբերիոսին դարձրել է էկվեստոր։

## Ծանոթագրություններ

Կատեգորիա:Հռոմեացի բանաստեղծներ
Կատեգորիա:Հռոմեացի դրամատուրգներ
Կատեգորիա:Հին հռոմեացի գրողներ
Կատեգորիա:Հռոմեական ոսկեդարի գրողներ
Սուրբ Հռիփսիմե մատուռ (Գյումրի)

**Սուրբ Հռիփսիմե**, կաթոլիկական մատուռ Հայաստանի Շիրակի մարզի Գյումրի քաղաքում, Ավստրիական թաղամասում։ Կառուցվել է 1992 թվականին։

Մատուռի գմբեթն ունի յուրօրինակ ճարտարապետություն, որը եզակի է ողջ Հայաստանում։

Մատուռն աչքի է ընկնում իր քանդակներով, որոնք պատկերում են Տիրամորը մանկան հետ, սուրբ նահատակ երեք կույսերին՝ Հռիփսիմեին, Գայանեին և Շողակաթին։ Բացի այդ եկեղեցին ունի Սբ. Հռիփսիմեին նվիրված բարձրաքանդակ։

## Պատկերասրահ

Hripsime church in Gyumri 2012 pic 02.jpg|
Hripsime church in Gyumri 2012 pic 04.jpg|
Hripsime church in Gyumri 2012 pic 07.jpg|Տիրամայրը մանուկ Քրիստոսի հետ
Hripsime church in Gyumri 2012 pic 08.jpg|Արևային ժամացույց
Hripsime church in Gyumri 2012 pic 09.jpg|Միքայել Հրեշտակապետ
Hripsime church in Gyumri 2012 pic 10.jpg|Սուրբ Հռիփսիմե
Hripsime church in Gyumri 2012 pic 11.jpg|Եկեղեցու մուտքը
Khachqar near Hripsime church in Gyumri 2012 pic 01.jpg|Խաչքար մատուռի մոտակայքում


## Ծանոթագրություններ

հ
հ
Կատեգորիա:Հայաստանի կաթողիկե վանքեր և եկեղեցիներ
Կատեգորիա:Մատուռներ
Marvel Comics

**Marvel Comics** ( - հրաշք), կոմիքսներ թողարկող ամերիկյան ընկերություն, «Marvel Entertainment»-ի դուստր ընկերությունն է։ Երկրպագուները նրան անվանել են «Մտքերի տուն», «Marvel»-ը հայտնի է իր կոմիքսների շարքով՝ «Ֆանտաստիկ քառյակը», «Սարդ մարդը», «Հալք», «Երկաթե մարդը (ֆիլմ, 2008)», «Երկաթե մարդը 2», «Վրիժառուները», «Երկաթե մարդը 3», «Ուրվական հեծնող», «Բժիշկ Սթրենջ», «Թոր», «Կապիտան Ամերիկա», «Իքս մարդիկ», «Պատժիչ» և «Դեդփուլ».«*Marvel*»-ի կոմիքսների կերպարների մեծամասնությունը ապրում է հորինված տիեզերքում, որի անունն է Երկիր մոլորակ-616.

1960-ականներից *Marvel Comics* ընկերությունը կոմիքս թողարկող ամերիկյան երկու ամենամեծ ընկերություններից մեկն է։

2009 թվականի օգոստոսի վերջին «Ուոլթ Դիսնեյ ընկերությունը» հայտարարեց, որ գնում է «*Marvel*» ընկերությունը։ Գործարքը կատարվեց 2009 թվականի դեկտեմբերին, և նրա գինը կազմում էր *$4,24 միլիարդ*.

## Ծանոթագրություններ

Կատեգորիա:Marvel Entertainment
Ամոնիումի կարբոնատ

**Ամոնիումի կարբոնատ** ամոնիումի ածխաթթու, քիմիական բանաձևը՝ (NH4)2CO3, ամոնիումի ածխաթթվական չեզոք աղը։

## Հատկություն
Անգույն, ջրում լավ լուծվող բյուրեղներ են։ Հեշտ քայքայվում է՝ առաջացնելով ամոնիումի թթու կարբոնատ՝ {\mbox{NH}_4\mbox{HCO}_3}, որն անգույն, ջրում լուծելի բյուրեղային նյութ է, անկայուն է՝ քայքայվում է մոտ 60&nbsp;°C-ում՝ առաջացնելով {\mbox{NH}_3}, <math>CO_2</math> և H_2O։

:: \mathsf{(NH_4)_2CO_3 + H_2O \rightleftarrows NH_4HCO_3 + NH_4OH}

## Ստացում
Ամոնիումի կարբոնատը ստացվում է ամոնիակի և ածխաթթվական գազի փոխազդմամբ (ջրային լուծույթում)։
::\mathrm{2\ NH_3 + H_2O + CO_2 \longrightarrow (NH_4)_2CO_3}

## Կիրառում
Օգտագործվում է գործվածքների ներկման համար, նաև հրուշակեղենի արտադրության և բժշկության մեջ։

## Տես նաև
* Ամոնիումի նիտրատ

## Ծանոթագրություններ

## Գրականություն
* 

Կատեգորիա:Ամոնիումի աղեր
Կատեգորիա:Կարբոնատներ
Կատեգորիա:Սննդային հավելումներ
Բարնումի Ամերիկյան թանգարան

**Բարնումի Ամերիկյան թանգարան**, թանգարան ԱՄՆ-ում, տեղակայված Բրոդվեյի և Անն-Սթրիթի () անկյունում, 1841—1865 թթ. (այրվել է 1865 թ. հուլիսի 13-ի հրդեհի հետևանքով)։ Թանգարանը պատկանում էր հայտնի շոումեն Բարնումին և Ջոն Սկուդդերին։ Մինչ նրանց համագործակցությունը, թանգարանը կրում էր Սկուդդերի Ամերիկյան թանգարան () անվանումը։ Թանգարանն առաջարկել է սեփական կրթական ծրագրեր։ 2000 թ. Թանգարանն ունեցավ Ինտերնետ տարբերակ։

## Ծանոթագրություններ

## Արտաքին հղումներ
* Интернет-версия бывшего музея 
* The Barnum’s American Museum Illustrated 

Կատեգորիա:1841 հիմնադրումներ ԱՄՆ-ում
Կատեգորիա:1841 հիմնադրված թանգարաններ
Կատեգորիա:ԱՄՆ-ի թանգարաններ
Կատեգորիա:Մանհեթեն
Գեներալ Թոմ-Թամ

200px|մինի|Գեներալ Թոմ-Թամ
**Գեներալ Թոմ-Թամ** (), կարճահասակ, լայն ճանաչում ստացած ինչպես Ֆինեաս Բարնումի կրկեսի դերասան։

Ծնվել է Բրիջպորտում՝ Կոննեկտիկուտ նահանգ, ԱՄՆ։ Նրա ծնողները եղել են միջահասակ։ Նա ծնվելիս եղել է խոշոր երեխա. (կշռել է 4,3 կգ), սակայն վեց ամսական հասակում դադարել է աճել և մինչ դեռահասության տարիքը մնացել է 0,64 մ հասակով, դրանից հետո սկսել է աճել և 18 տարին լրանալիս հասել է 0,89 մ։ 5 տարեկան հասակում նա վարձվել է Բարնումի կողմից իր թանգարանի ներկայացումներում և շարժական ցուցահանդեսներում ցուցադրելու համար։ Հենց Բարնումն է նրան սովորեցրել երգել, պարել։

## Ծանոթագրություններ

## Հղումներ
* «Sideshow Ephemera Gallery: General Tom Thumb» by James G. Mundie — Կենսագրական էսսե լուսանկարներով
* «Tom Thumb» at the Disability History Museum
* 

Կատեգորիա:Ամերիկացի արտիստներ
Կատեգորիա:Ծաղրածուներ
Կատեգորիա:Կաթվածից մահացածներ
Կատեգորիա:Կրկեսի դերասաններ
Cryengine

**CryEngine** (քրայ-էնջին), գերժամանակակից և պրոֆեսիոնալ խաղային շարժիչ, որի միջոցով ստեղծվում են խաղեր, ֆիլմեր, ինտերակտիվ ներկայացումներ, բայց մեծ մասամբ օգտագործվում է խաղերի պատրաստման մեջ։ Այս շարժիչով են պատրաստվել այնպիսի Խաղեր, ինչպիսիք են Crysis, Warface, Sniper: Ghost Warrior 2, BattleCry:

## Պատմություն
Շարժիչի 1-ին տարբերակը ստեղծվել է 2002 թվականին, որն անվանվել է cryengine 1, 2-րդ տարբերակը՝ 2009 թվականին, 3-րդը՝ 2012 թվականին, 4-րդը՝ 2014 թվականին։

## Ծանոթագրություններ
Կորբոլիխա (գետ)

**Կորբոլիխա**, գետը գտնվում է Ալթայի ծայրամասում։ Գետի երկարությունը 55 կմ է, գետի մակերեսի ջրաժողով ավազանը 550 կմ² է։ Թափվում է Խամուտինկա՝ Ալեյ գետի մեջ՝ իր գետաբերանից 720 կմ հեռավորության վրա։

* Կոդ - 13010200112115200000219
* Ավազանի կոդ - 13.01.02.001
* Կոդ ՀՈւ - 11520000021
* Տոմ ՀՈւ - 15

## Պատմություն
Կորբոլիխա գետը հանրաճանաչություն է ձեռք բերել Զմեինագորական ծագմամբ և իր ափերին տեղակայված հանքարանների շնորհիվ։ 18-րդ դարում գետի վրա կառուցվել է պատնեշ։

Զմեինոգորսկի 270 ամյակի պատվին գետի վրա կանգնեցվել է Էրմակին նվիրված հուշակոթող։

## Ստուգաբանություն
Գետի անվանման հիմքում ընկած է թուրքերեն կորբո՝ թուփ բառը։ Հնում գետի ափերին կային թփեր, ուստի գետի անվանումը կարող էր հնչել Կորբոլու՝ թփերով, թփային, իխա վերջավորությունը արդեն գետի ռուսերեն տարբերակում է առաջացել։

## Վտակներ
Գետում գտնվում են Խարկովկա, Կրուտիշկա, Զմեևկա, Մեծ Կամենկա և Փոքր Բորովուշկա գետերը։

## Ափի բնակելի մասեր
Ափի վրա գտնվող երկրներից է՝ Զմեինոգորսկը։ Մի փոքր ներքև գտնվում է Կարամիշեվոն (Ալթայի երկրամաս)։

## Էկոլոգիա
Գետը բնորոշվում է իր մեծաքանակ անթրոպոգեն բաղադրիչներով։ Ռեգուլյար հիդրոքիմիական հետախուզությունների չի դասվում։ Հունի և ափերի մաքրումը կատարվում է հասարակական կազմակերպությունների կողմից։ Ցածր ինքնամաքրման ունակությունը չի թողնում դուրս վռնդել գետի աղտոտվածությունը, երևում է գետի տիղմակայելը, իսկ կեղտոտ իրերի առկայությունը համարվում է գետի երկրորդական աղտոտվածությունը։

## Ծանոթագրություններ

Կատեգորիա:Ռուսաստանի գետեր
Կատեգորիա:Վերին Օբի ավազանային շրջանի գետեր
Սարգիս Հակոբյան (գործարար)

**Սարգիս Հակոբյան** (), գյուտարար, ինդուստրիալիստ, բնապահպան և ֆիլանտրոպ, ով 1945 թվականին Իրանից գաղթել է Միացյալ Նահանգներ։ Նա սովորել է մեխանիկական ինժեներիա Իսթոնում՝ Փենսիլվենիայում՝ Lafayette քոլեջում։ Նա լքել է Lafayette քոլեջը, որ անցնի զինվորական ծառայության՝ Միացյալ Նահանգների բանակում։ Արժանապատվությամբ զորացրվելուց հետո նա ավարտում է Laffayette քոլեջը՝ ստանալով B.S.՝ մեխանիկական ինժեներիայում։

## Գործունեությունը
Ավարտելուց հետո, Հակոբյանն աշխատանքի է անցնում Weller Electric Crop-ում, որտեղ էլ նա նախագծում է էներգիական հաղորդիչ և զինվորական ատրճանակ, որոնք ավելի ուշ դառնում են կազմակերպության հիմնական արտադրանքները։ 1957 թվականին, նա բացում է իր սեփական կազմակերպությունը՝ Acopian Technical Company անվամբ։ Այդտեղ նա նախագծում և պատրաստում է երբևէ առաջին արեգակնային ռադիոն։ 1957 թվականի ապրանքների մեջ Հակոբյան Արեգակնային Ռադիոն առաջ է շարժվում որպես հեղափոխական՝ օգտագործենք լույսը՝ որպես էներգիայի աղբյուր, իսկ հրահանգավորման պիտակի վրա փակցված էր՝ «Ո՛չ մարտկոցներին կամ էլեկտրական խրացակը դրսում է»։
[մինի|[Հայաստանի ամերիկյան համալսարանի Հակոբյան բնապահպանական կենտրոն]]
1960 թվականին Acopian Technical Company-ն սկսեց պատրաստել արժեզրկված խրոցակ՝ կանոնավորելով էներգիայի պաշարները, որոնք օգտագործվում էին անօդ խողովակներում և խրոցակված ստանդարտ օկտալ խորշում։ Այսօր, Acopian Technical կազմակերպությունը վերափոխել է գլխավոր էներգիայի պաշարի պատրաստումը։

## Բարեգործությունը
Հակոբյանն աջակցել է բազմաթիվ անշահութաբեր հիմնարկների իր կյանքի ընթացքում։ «Նա արել է բազմաթիվ նվիրատվություններ ազգային և միջազգային պատճառներով, որոնք ընդգրկում են նաև «Հակոբյան ինժեներական կենտրոնը»՝ Lafayette քոլեջում, Հակոբյան հաղորդակցության և ուսումնական կենտրոնը՝ Hawk Mountain Sancurary-ում, Հակոբյան Օրնիթոլոգիական կենտրոնը՝ Muhlenberg քոլեջում, ինչպես նաև խթանելով շրջապատի դաստիարակման ծրագիրը՝ American University-ն՝ Հայաստանում և Institute of Technology-ն՝ Ֆլորիդայում :

Հակոբյանին մեծարելու զեկույցում՝ Միացյալ Նահանգների պատգամավոր Չարլզ Դենթը պատմել է նախկին սենատորի՝ Բոբ Դոլի պատմություններից։ Հակոբյանը նվիրաբերել է 1 միլիոն դոլլար՝ Ազգային Երկրորդ Պատերազմի հուշարձանին, որը եղել է միակ ամենամեծ օժանդակությունը։ Որպես փոխհատուցում՝ Հակոբյանը խնդրել է մի տեղ՝ ընծայական ուղերձի հանդիսավորության ժամանակ։

## Պարգևներ
* Գյումրու պատվավոր քաղաքացի, 2002 թ.

## Ծանոթագրություններ

Կատեգորիա:20-րդ դարի ամերիկացի գործարարներ
Կատեգորիա:Ամերիկահայ գյուտարարներ
Կատեգորիա:Ամերիկահայ գործարարներ
Կատեգորիա:Գյումրու պատվավոր քաղաքացիներ
Կատեգորիա:Հայ բնապահպաններ
Մայքլ Դանթե Դիմարտինո

**Մայքլ Դանթե Դիմարտինո** (, ), անիմացիայի ամերիկացի ռեժիսոր, պրոդյուսեր, սցենարիստ, «Nickelodeon» ալիքով ցուցադրվող «Ավատար. Լեգենդ Աանգի մասին» () և «Լեգենդ Կոռայի մասին» () մուլտֆիլմերի ստեղծողներից մեկը։

## Կենսագրություն
### Ուսում
Մայքլը սովորել է Ռոդ-Այլենդսկիի դիզային դպրոցում Բրայան Կոնիեցկոյի հետ, ում հետ էլ ստեղծել է «Ավատար. Լեգենդ Աանգի մասին» () և «Լեգենդ Կոռայի մասին» () մուլտֆիլմերն։

### Կարիերա
Ավատար. Լեգենդ Աանգի մասին մուլտֆիլմի ստեղծումից առաջ Մայքը աշխատում էր քսան տարի Film Roman-ում, օգնելով ստեղծել այնպիսի մուլտֆիլմեր, ինչպիսինն են Լեռան արքան (), Գրիֆիններ (), և Հիլի արկածը (), որպես լրացում իր կարճամետրաժ «Atomic Love» մուլտֆիլմին, որը մի քանի անգամ ցուցադրվել է կինոփառատոններին։ 
«Ավատար. Օդի վերջին կախարդ» մուլտֆիլմի վերջին էպիզոդը Մայքլ Դանթե Դիմարտինոն նվիրել է իր հոր հիշատակին։

2012 թվականին Մայքլ Դանթե Դիմարտինոն և Բրայան Կոնիեցկոն ստեղծեցին նոր՝ «Լեգենդ Կոռայի մասին» մուլտֆիլմը։

## Ծանոթագրություններ

## Արտաքին հղումներ
* 
* Michael Dante DiMartino Avatar  Wikia կայքում
* Մայքլ Դանթե Դիմարտինո Ավատար Վիքի կայքում
* Մայքլ Դանթե Դիմարտինո  AvatarSpirit.Net  կայքում
* 
*  Մայքլ Դանթե Դիմարտինոյի և Բրայան Կոնիեցկոյի հետ հարցազրույց AvatarSpirit.Net  կայքում

Կատեգորիա:21-րդ դարի ամերիկացի տղամարդ գրողներ
Կատեգորիա:Ամերիկացի ծաղրանկարիչներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի մուլտիպլիկատորներ
Կատեգորիա:Ամերիկացի պրոդյուսերներ
Կատեգորիա:Ամերիկացի ռեժիսորներ
Կատեգորիա:Ամերիկացի սցենարիստներ
Կատեգորիա:Ռեժիսորներ
Բեմական անուն

**Դերասանական կեղծանուն** կամ **բեմական անուն**, կեղծանվան տեսակ, որն օգտագործում են տարբեր դերասաններ, երաժիշտներ, ծաղրածուներ։ Դերասաններն իրենց կեղծանուններ են վերագրում տարբեր պատճառներով, հաճախ այն պատճառով, որ իրենց իրական անունը ոչ միանշանակ լինելու և դժվար արտասանություն ունենալու պատճառով թվում է ոչ բավարար ճանաչելի և հիշվող։ Բացի դրանից, դերասանը կարող է փոխել անունը, որպեսզի խուսափի նույն անունը կամ կեղծանունն ունեցող դերասանի հետ շփոթվելուց։

## Տես նաև
* Գրական դիմակ
* Այլանուն

Կատեգորիա:Բեմական կեղծանուններ
Բրայան Կոնիեցկո

**Բրայան Կոնիեցկո** (, ), ամերիկացի նկարիչ-մուլտիպլիկատոր, պրոդյուսեր, «*Nickelodeon*» ալիքով ցուցադրվող «Ավատար. Լեգենդ Աանգի մասին» () և «Լեգենդ Կոռայի մասին» () մուլտֆիլմերի ստեղծողներից մեկը։

## Կենսագրություն
### Ուսում
Բրայան Կոնիեցկոն ավարտել է Ռոզուելի միջնակարգ դպրոցը, նահանգ Ջորջիա՝ Ատլանտից հյուսիս, իսկ հետո նա ստացել է բակալավրի աստիճան Ռոդ-Այլենդսկիի դիզայնի դպրոցում՝ 1998 թվականին։

### Կարիերա
Բրայանը աշխատել է որպես դիզայներ Film Roman ընկերությունում, ստեղծելով հերոսներ «Գրիֆիններ» () մուլտֆիլմի համար, ինչպես նաև աշխատել է որպես օգնական՝ «Լեռան արքան» () և «Հիլի արկածը» () մուլտֆիլմերի համար։ Նա աշխատել է որպես արթ-տնօրեն և նկարիչ «Ձմեռներն հափշտակողը» () մուլտֆիլմի համար։

2012 թվականին Մայքլ Դանթե Դիմարտինոն և Բրայան Կոնիեցկոն ստեղծեցին նոր՝ «Լեգենդ Կոռայի մասին» մուլտֆիլմը։

Բրայանը ապրում է Լոս Անջելեսում՝ Կալիֆորնիա նահանգում։

## Ծանոթագրություններ

## Տես նաև
* Մայքլ Դանթե Դիմարտինո
* Ավատար. Լեգենդ Աանգի մասին
* Լեգենդ Կոռայի մասին

## Արտաքին հղումներ
* Բրայան Կոնիեցկո  - Պաշտոնական կայք
* Bryan Konietzko Avatar Wikia կայքում
* Բրայան Կոնիեցկո Ավատար Վիքի կայքում
* Բրայան Կոնիեցկո  AvatarSpirit.Net  կայքում
* 
* Մայքլ Դանթե Դիմարտինոյի և Բրայան Կոնիեցկոյի հետ հարցազրույց AvatarSpirit.Net  կայքում
* Ginormous  - Բրայան Կոնիեցկոյի խումբ

Կատեգորիա:21-րդ դարի ամերիկացի տղամարդ գրողներ
Կատեգորիա:Ամերիկացի երաժիշտներ
Կատեգորիա:Ամերիկացի ծաղրանկարիչներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի մուլտիպլիկատորներ
Կատեգորիա:Ամերիկացի պրոդյուսերներ
Կատեգորիա:Ամերիկացի սցենարիստներ
Կատեգորիա:Ամերիկացի պատկերազարդողներ
Չանգ և Էնգ Բանկերներ

280px|մինի|1836 թ. լուսանկար: Չանգ (աջից) և Էնգ (ձախից)
**Չանգ և Էնգ Բանկերներ**, (1811 մայիսի 11 — 1874 հունվարի 17), սիամյան երկվորյակներ, ծնված 1811 թ. Սիամում։ Նրանք ծնվել են կրծքավանդակի հատվածում ներաճած, և բժշկական տեխնոլոգիաները չեն կարողացել նրանց բաժանել։ 1829 թ. նրանք ընդունեցին բրիտանացի բիզնեսմեն Ռոբերտ Հանտերի` իր կրկեսում ելույթ ունենալու առաջարկը և ելույթներով հանդես եկան ամբողջ աշխարհում։ Հանտերի հետ պայմանագիրն ավարտելուց հետո, 1839 թ. եղբայրները տեղափոխվեցին ԱՄՆ, Հյուսիսային Կարոլինա, պայմանագիր կնքելով Ֆինեաս Բարնումի կրկեսի հետ։ ԱՄՆ-ում նրանք գնեցին ֆերմա, ստրուկներ և ընդունեցին «Բարկերներ» ազգանունը։ Նրանք անձամբ ծանոթ են եղել Մարկ Տվենի հետ։

Կատեգորիա:Մայիսի 11 ծնունդներ
Կատեգորիա:1811 ծնունդներ
Կատեգորիա:1874 մահեր
Կատեգորիա:Հունվարի 17 մահեր
Can't Feel My Face

«**Can't Feel My Face**», կանադացի երգիչ The Weeknd-ի երգը։ Թողարկվել է 2015 թվականի հունիսի 8-ին որպես նրա «Beauty Behind the Madness» անվանումը կրող երկրորդ ալբոմի երրորդ սինգլ։ Երգը գրվել է Ալի Փեյեմիի, Սավան Կոտեչայի, Մաքս Մարտինի, The Weeknd-ի և Պետեր Սվենսոնի կողմից։

2015 թվականի օգոստոսին երգը գլխավորել է Միացյալ Նահանգների Billboard Hot 100 հիթ շքերթը։

## Տեսահոլովակ
Երգի տեսահոլովակը, որի ռեժիսորն է Գրանտ Սինգերը, ներկայացվել է 2015 թվականի հուլիսի 28-ին Apple Music-ում, իսկ հաջորդ օրը տեղադրվել է The Weeknd-ի VEVO ալիքում։

## Երգացանկ

## Martin Garrix remix
2016 թվականի նոյեմբերի 6-ին Մարտին Գարիքսը թողարկել է երգի ռեմիքս տարբերակը XO լեյբլում՝ 4 րոպե և 12 վայրկյան տևողությամբ։ Ռեմիքսը թողարկվել է Ճապոնական Beauty Behind the Madness հրատարակչությունում։

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրեր

## Ծանոթագրություններ

## Արտաքին հղումներ
* Աուդիո տարբերակը ՅուԹյուբում
* Երգի տեսահոլովակը ՅուԹյուբում

Կատեգորիա:2015 երգեր
Կատեգորիա:2015 սինգլներ
Կատեգորիա:Billboard Hot 100 գլխավորած սինգլներ
Կատեգորիա:Irish Singles Chart գլխավորած սինգլներ
Կատեգորիա:The Weeknd-ի երգեր
Վիկտորյա Մոդեստա

**Վիկտորյա Մոդեստա** (իսկական անունը՝ **Վիկտորյա Մոսկալովա** (), ), լատվիացի, բրիտանացի երգչուհի և այլընտրանքային ֆոտոմոդել։

## Կենսագրություն
Վիկտորյան ծնվել է Դաուգավպիլսում 1988 թվականի փետրվարի 25-ին։ Ծննդյան ժամանակ բժշկական սխալի պատճառով ստացել է ձախ ոտքի ուժեղ հոդախախտում։ Տարել է բազմաթիվ վիրահատություններ, որոնք արդյունք չեն տվել։ Վեց տարեկանից հաճախել է Դաուգավպիլսի երաժշտական դպրոց՝ դաշնամուրի և վոկալի դասերի։ 1999 թվականին ընտանիքի հետ տեղափոխվել է Լոնդոն։ 2007 թվականին ոտքը մինչև ծունկ անդամահատել են։ Դրանից հետո հասել է հաջողության որպես երգչուհի և այլընտրանքային ֆոտոմոդել։ Օգտագործում է ութ տարբեր պրոթեզ, որոնցից ամենատարօրինակը և հայտնին սև, սուր սեպի ձև ունի։

Վիկտորյան ելույթ է ունեցել Լոնդոնի Պարալիմպիկ խաղերի փակման հանդիսավոր արարողությանը, որ իր օրինակով ոգևորի բոլոր սահմանափակ հնարավորություններով մարդկանց։ Մասնակցել է «Պարեր սառույցի վրա» նախագծին, որտեղ մասնակցելու համար նրա համար սվարովսկու բյուրեղներով ոտք են պատրաստել։

## Ծանոթագրություններ

Կատեգորիա:1988 ծնունդներ
Կատեգորիա:Բրիտանացի երգիչներ
Կատեգորիա:Բրիտանացի մոդելներ
Կատեգորիա:Լատիշ երգչուհիներ
Կատեգորիա:BBC 100 կին
Կատեգորիա:Լատիշ երաժիշտներ
Նեա Սալամիս Ֆամագուստա ՖԱ

**Նեա Սալամիս Ֆամագուստա ՖԱ** կամ **Նեա Սալամինա Ֆամագուստա ՖԱ** (), ֆուտբոլային ակումբ Կիպրոսի Ֆամագուստա (Ամմոխոստոս) քաղաքից։ Սկսած 1974 թվականի թուրքական ներխուժումից հյուսիսային Կիպրոս, իրենից ներկայացնում է փախստական ակումբ և ժամանակավորապես գտնվում է կիպրական Լարնակա քաղաքում։

Կարևորագույն նվաճումներից են հաղթանակները կիպրական գավաթում և սուպերգավաթում 1990 թվականին։ Կիպրական առաջին դիվիզիոնում ամենաբարձր տեղը եղել է 3-րդ տեղը։ Առաջին դիվիզիոնում խաղացել է ավելի քան 50 մրցաշրջան։

Անունը ստացել է, Ֆամագուստայի մոտ գտնվող, Կիպրոսի հնագույն Սալամիս կամ Սալամինա քաղաքի անունից։

Այստեղ է խաղացել հայազգի հարձակվող Արմեն Շահգելդյանը։

## Ծանոթագրություններ

Կատեգորիա:Ֆուտբոլը Կիպրոսում
Զվեզդա (մրցանակ)

**«Զվեզդա»** (), ամենամյա ֆուտբոլային մրցանակ, որը շնորհվում է ԱՊՀ-ի և Մերձբալթիկայի (նախկին ԽՍՀՄ-ի) տարվա լավագույն ֆուտբոլիստին։ Մրցանակաբաշխությունն անցկացվում է ռուսական «Սպորտ-Էքսպրեսս» պարբերականի կողմից՝ սկսած 2004 թվականից։

## Հաղթողներ
* 2004 -  Անդրեյ Շևչենկո ( Միլան)
* 2005 -  Անդրեյ Շևչենկո ( Միլան)
* 2006 -  Իգոր Ակինֆեև ( ԲԿՄԱ)
* 2007 -  Անդրեյ Արշավին ( Զենիթ)
* 2008 -  Անդրեյ Արշավին ( Զենիթ)
* 2009 -  Անդրեյ Արշավին ( Զենիթ/ Արսենալ)
* 2010 -  Ալեքսանդր Կերժակով ( Զենիթ)
* 2011 -  Անդրեյ Վորոնին ( Դինամո (Մոսկվա))
* 2012 -  Հենրիխ Մխիթարյան ( Շախտյոր (Դոնեցկ))
* 2013 -  Հենրիխ Մխիթարյան ( Բորուսիա Դորտմունդ)

## Տես նաև
* Անդրեյ Շևչենկո
* Անդրեյ Արշավին
* Հենրիխ Մխիթարյան
* Զենիթ (ֆուտբոլային ակումբ, Սանկտ Պետերբուրգ)
* Բորուսիա Դորտմունդ
* Ոսկե գնդակ (1956-2009)

## Ծանոթագրություններ

## Արտաքին հղումներ
* Информация на сайте «Спорт-Экспресс»

Կատեգորիա:Ֆուտբոլային մրցանակներ
Արեն Վաթյան

**Արեն Արմենի Վաթյան** (), հայ դերասան, կինոռեժիսոր, սցենարիստ։

Գրող Արմեն Վաթյանի որդին։

## Կենսագրություն
Ավարտել է Երևանի Խաչատուր Աբովյանի անվան հայկական պետական մանկարարժական համալսարանի գեղարվեստական ֆիլմի ռեժիսուրայի բաժինը, զուգահեռ սովորել է Հայֆիլմի կինոյի և թատրոնի դերասանի ստուդիայում։ Այնուհետև ավարտել է Երևանի պետական էստրադային և ջազային քոլեջի վոկալի բաժինը։ 1999 թվականից աշխատում է Երևանի Հրաչյա Ղափլանյանի անվան պետական դրամատիկական թատրոնում։ 2003 թվականից աշխատել է «Շանթ» հեռուստաընկերությունում` որպես դերասան։ 2008 թվականից զբաղվում է ռեժիսուրայով։ Հայաստանի ազգային կինոկենտրոնում նկարահանել է «Գժուկ» մանկական երգիծական ծրագիրը։

## Ֆիլմեր
Ռեժիսոր՝
* «Կավե մարդը» (կարճամետրաժ ֆիլմ, 2012, արժանացել է երեք միջազգային կինոփառատոների գլխավոր մրցանակների՝ Գերմանիա, Ավստրիա, Էստոնիա)
Սցենարիստ՝
* «Հարսնացուն»
* «Վանա ծովուն արշալույսը»
* «Գժուկ» մանկական հաղորդաշար

## Դերեր
* Մերկուտիո՝ Շեքսպիրի «Ռոմեո և Ջուլիետ»
* Հենրի՝ Սարոյանի «Իմ սիրտը լեռներում է»
* Միլլոն – «Ագռավը»
* Աշակերտ՝ Զեյթունցյանի «Հիսուս նազովրեցին և նրա երկրորդ աշակերտը»
* Գ. Խեղկատակ՝ Սևակի «Անվերջ վերադարձ»
* Տղամարդ՝ Ս. Ստրատիևի «Ավտոբուս»
* Սինա – «Հուլիոս կեսար»
* Այցելու՝ Վ. Սիգարևի «Արնախումի ընտանիքը»
* Մարսիալ՝ Խ. Միլիանի «Ցիանակալիում … կաթով կամ առանց կաթի»
* Սինա՝ «Հուլիոս Կեսար»
* Մ. Սովաժոնի՝ «Չաո»
* Մոլիերի՝ «Ակամա բժիշկ»
* Գ. Գորինի՝ «Մոռանալ Հերոստրատին»

### Դերեր ֆիլմերում
* «Վանա ծովուն արշալույսը»
* «Այստեղ» (ԱՄՆ)
* «Ադամանդ» (Ռուսաստան)
* «Բանալի»
* «Ռոմեո և Ջուլիետ»
* «Հատուկ բաժին»
* «Հերոստրատ»
* «Մի վախեցիր»
* «Մի նայիր հայելու մեջ»
* «Վրեժխնդրություն» (Ռուսաստան)

## Ծանոթագրություններ

## Արտաքին հղումներ
* Արեն Վաթյանը mdb.com կայքում
* Արեն Վաթյանը gaiff.am կայքում

Կատեգորիա:Հայ դերասաններ
Կատեգորիա:Հայ կինոռեժիսորներ
Կատեգորիա:Հայ ռեժիսորներ
Կատեգորիա:Հայ սցենարիստներ
Սլեպայա

**Սլեպայա** (), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Յորսա գետի աջ ափին՝ 88 կմ հեռավորության վրա։ Գետի երկարությունը կազմում է 33 կմ։

## Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։

Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

* Ջրային օբյեկտի կոդը հանրային գրանցմամբ — 03050300212103000081434
* Կոդը ըստ հիդրոլոգիական հետազոտության (ՌԴ) — 103008143
* Ավազանի կոդը — 03.05.03.002
* Ծավալի համարը ըստ ՌԴ-ի — 03
* Թողարկումը ըստ ՌԴ-ի — 0

## Ծանոթագրություններ

Կատեգորիա:Դվինսկո Պեչարսկի ավազանային շրջանի գետեր
Կատեգորիա:Կոմի Հանրապետության գետեր
Կատեգորիա:Ռուսաստանի գետեր
Մեքսիկայի անկախության պատերազմ

**Մեքսիկայի անկախության պատերազմ** կամ **Մեքսիկացի ժողովրդի ազգային-ազատագրական պայքարը անկախության համար,** զինված հակամարտություն Մեքսիկայի ժողովրդի և Հարավային Ամերիկայի գաղութատեր Իսպանիայի միջև։ Սակայն պատերազմին մասնակցում էին նաև Հարավային Ամերիկայի գրեթե բոլոր իսպանական գաղութները՝ որպես Մեքսիկայի դաշնակից։

հակամարտությունը սկսվել է 1810 թվականի սեպտեմբերի 16-ին գյուղացիական անկարգություններով և վերածվել հակաիսպանական համաժողովրդական շարժման։ Պատերազմի կարևոր նախադրյալներից մեկը այն է, որ Նապոլեոն Բոնապարտը իսպանա-ֆրանսիական պատերազմի (1808-1814) շրջանակներում ներխուժում է Իսպանիա։ Այս իրադարձություններում Եվրոպայում սկսվում է Ֆրանսիական հեղափոխությունը (1789-1794), իսկ Ամերիկայում ամերիկյան հեղափոխական պատերազմը (1775-1783)։

արդյունքում օգտվելով Իսպանիայում ստեղծված իրադրությունից 1822 թվականին Մեքսիական իրեն հռչակում է Իսպանիայից անկախ պետություն։

## Գրականություն
*
*Beezley, William H. and David E. Lorey, eds. *!Viva Mexico! !Viva la Independencia!: Celebrations of September 16*. Wilmington DL: Scholarly Resources Books 2001.
* Benjamin, Thomas. (2000). *Revolución: Mexico's Great Revolution as Memory, Myth, and History* (University of Texas Press). ISBN 978-0-292-70880-8
*
*Dominguez, Jorge. *Insurrection or Loyalty: the Breakdown of the Spanish American Empire*. Cambridge: Harvard University Press 1980.
*García, Pedro. *Con el cura Hidalgo en la guerra de independencia en México*. Mexico City: Fondo de Cultura Económica 1982.
* Hamill, Jr. Hugh M. "Early Psychological Warfare in the Hidalgo Revolt," *Hispanic American Historical Review* (1961) 41#2 pp.&nbsp;206–235 in JSTOR
* 
*
*Hamnett, Brian. "Royalist Counterinsurgency and the Continuity of Rebellion: Guanajuato and Michoacán, 1813-1820" *Hispanic American Historical Review* 62(1)February 1982, pp.&nbsp;19–48.
*
* 
*
*Tutino, John. *From Insurrection to Revolution in Mexico: Social Bases of Agrarian Violence, 1750-1940*. Princeton: Princeton University Press 1986.

Կատեգորիա:Հարավային Ամերիկայի պատմություն
Կատեգորիա:Մեքսիկայի պատմություն
Հրաշագործը (ֆիլմ, 1898)

**Հրաշագործը** (ֆր.՝ Le magicien), կարճամետրաժ ֆիլմ։ Ֆիլմի ռեժիսորը Ժորժ Մելիեսն է։ Ֆիլմի պրեմիերան տեղի է ունեցել 1903 թվականին ԱՄՆ-ում։ Ֆիլմը նկարահանվել է 1898 թվականին։

## Տես նաև
* Ոգեկոչության դիմանկար
* Սատանայական կաթսա
* Աստղագետ Երազ

## Արտաքին հղումներ
* Կախարդ ֆիլմը Internet Movie Database կայքում
* Կախարդ ֆիլմը Filmjournal կայքում 
* Կախարդ ֆիլմը Youtube-ում

Կատեգորիա:1898 ֆիլմեր
Կատեգորիա:Ժորժ Մելիեսի ֆիլմեր
Կատեգորիա:Կարճամետրաժ ֆիլմեր
Կատեգորիա:Ֆրանսիական ֆիլմեր
Կատեգորիա:1890-ականների ֆրանսիական ֆիլմեր
Ոգեկոչության դիմանկար

**Ոգեկոչության դիմանկար** (ֆր.՝ Le portrait spirituel), կարճամետրաժ ֆիլմ։ Ֆիլմի ռեժիսորը Ժորժ Մելիեսն է։ Ֆիլմի պրեմերիան տեղի է ունեցել 1903 թվականի օգոստոսի 15-ին ԱՄՆ-ում։

## Տես նաև
* Կախարդ (ֆիլմ, 1898)
* Կախարդական լապտեր (ֆիլմ)

## Արտաքին հղումներ
* Ոգեկոչության դիմանկար ֆիլմը Internet Movie Database կայքում

Կատեգորիա:1903 ֆիլմեր
Կատեգորիա:Ժորժ Մելիեսի ֆիլմեր
Կատեգորիա:Համր ֆիլմեր
Կատեգորիա:Ֆանտաստիկ ֆիլմեր
Կատեգորիա:Ֆրանսիական ֆիլմեր
Կավե մարդը (ֆիլմ)

**Կավե մարդը**, 2012 թվականին Հայաստանի ազգային կինոկենտրոնի նկարահանած հայկական ֆիլմ։

## Սյուժե
Կյանքից հուսահատված և բարեկամների կողմից լքված ծերունին միայնակ ապրում է գյուղի վերջնամասում գտնվող տնակի մեջ։ Նա կավագործ է, սակայն իր պատրաստած կուժերն այլևս ոչ ոքի պետք չեն։ Եվ երբ ապրելու իմաստը կորցրած նա որոշում է վերջ տալ իր կյանքին, հանկարծ քաղաքից եկած մի տղայի է հանդիպում։ Երեխան հետաքրքրվում է պապիկի կուժերով և խնդրում է նրան կավագործություն սովորեցնել իրեն, ինչով ակամա կյանքի է վերադարձնում ծերունուն։

## Դերերում
* Կարեն Ջանգիրով
* Նազենի Հովհաննիսյան
* Վահագն Գրիգորյան

## Մրցանակներ
* «Նո Ֆի» միջազգային կինոփառատոնի ոսկե մեդալ
* «UNICA համաշխարհային փառատոնի» մեդալ
* Տալլինի Բալթյան ֆիլմերի փառատոնի առաջին մրցանակ

## Ծանոթագրություններ

## Արտաքին հղումներ
*Արեն Վաթյան. «Ուզում եմ նկարել կոմերցիոն ֆիլմ» 

Կատեգորիա:2012 ֆիլմեր
Կատեգորիա:Հայկական ֆիլմեր
Յանդեքս Նանո

**Յանդեքս Նանո**, Յանդեքսի փորձարարական հարթակ։ Ընկերությունը բացվել է 2007 թվականի դեկտեմբերի 11-ին։ Ընկերության փակման մասին հայտարարվել է 2009 թվականին։ Նախկինում ծառայությունը հասանելի է եղել «nano.yandex.ru» հասցեով։

## Տես նաև
* Google Labs

## Ծանոթագրություններ

Կատեգորիա:2007 ստեղծված կայքեր
Կատեգորիա:Յանդեքս
Ռաֆիկ Հարիրի

**Ռաֆիկ Բահա Էլ Դին Ալ Հարիրի **(: رفيق بهاء الدين الحريري, ), սաուդյան բիզնես մագնատ և Լիբանանի վարչապետ  (1992-1998) և կրկին 2000 թվականից մինչ իր հրաժարականը 2004 թվականի հոկտեմբերի 20-ը։ Նա իր պաշտոնավարման ընթացքում հինգ կաբինետ է գլխավորել։ Հարիրին նշանակալի ավանդ ունի երկրի հետպատերազմյան քաղաքական և գործարար  ձեռքբերումների համար։ Նրան է վերագրվում Բեյրութի վերակառուցումը 15 տարվա քաղաքացիական պատերազմից հետո։
2005 թվականի փետրվարի 14-ին Հարիրին սպանվեց, երբ 1800 կգ տրոտիլին համարժեք պայթուցիկ նյութը պայթեցրեց նրա կորտեժը, Բեյրութի Սուրբ Գեորգ հյուրանոցի մոտ։ Նրա սպանության գործով հետաքննությունը շարունակվում է Լիբանանի հատուկ տրիբունալի կողմից, ներկա պահին այն տանում է անկախ հետաքննիչ Դանիել Բելլեմերը։ Իր վերջին երկու հաշվետվություններում նա նշում է, որ Սիրիական կառավարությունը կարող է կապ ունենալ սպանության գործի հետ։ 
Հարիրիի սպանությունը բերեց հսկայական հեղափոխական փոփոխությունների Լիբանանում, ընդհուպ մինչև Սիրիական զորքերի դուրսբերումը Լիբանանից։

## Վաղ տարիներ և կրթություն
Հարիրին ծնվել է 1944 թվականի նոյեմբերի 1-ին, Սիդոն նավահանգստային քաղաքում, համեստ մուսուլմանական ընտանիքում։ Նա տարրական և ավագ դպրոցը հաճախեց Սիդոնում, այնուհետ ձեռք բերեց բիզնես կառավարում մասնագիտությունը Բեյրութի Արաբական համալսարանում։ 1965-ին Հարիրին տեղափոխվեց Սաուդյան Արաբիա։ Այնտեղ նա կարճ ժամանակ դասավանդեց, այնուհետ զբաղվեց շինարարական արդյունաբերությամբ։ նա ստացավ Սաուդյան Արաբիայի քաղաքացիություն ի հավելումն Լիբանանյան քաղաքացիության։
1969 թվականին, Հարիրին հիմնեց փոքր շինարարական կազմակերպություն, որը շատ արագ սկսեց համագործակցել ֆրանսիական Օգեր ընկերության հետ Սաուդյան Արաբիայում հյուրանոցների կառուցման գործում, որի ընթացքում բավականին լավ հարաբերություններ հաստատեց Խալեդ թագավորի հետ։ Այնուհետ Հարիրին հիմնեց Սաուդյան Օգեր, որը կատարում էր թագավորական ընտանիքի բոլոր շինարարական պատվերները։ Արդյունքում մի քանի տարի հետո Հարիրին դարձավ մուլտիմիլիարդեր։
Իր հարստությունը կուտակելուց հետո, Հարիրին ձեռնարկեց մի շարք բարեգործական նախագծեր, ներառյալ հիմնելով կրթական հաստատություններ։ Նրա առաջին ձեռնարկը Լիբանանում Մշակույթի և կրթության իսլամական կենտրոնն էր, որ հիմնեց 1979 թվականին։ Հետագայում այն վերանվանվեց Հարիրի Հիմնադրամ։ Աստիճանաբար Հարիրին ավելի շատ ներքաշվեց քաղաքականության մեջ։

1982 թվականին նա $12 միլիոն դոլար նվիրաբերեց 1978 հարավային Լիբանանի հակամարտության զոհերին և իր ընկերության գումարներով Բեյրութի փողոցները մաքրեց աղբից։ Նա հակամարտող կողմերին կարողացավ հաշտեցնել։

## Քաղաքական կարիերան
Հարիրին որպես հարուստ մարդ վերադարձավ Լիբանան 1980-ականների սկզբին և սկսեց կերտել իր անունը տարբեր խմբերի նվիրատվություններ անելով։ Միևնույն ժամանակ նա շարունակում էր Բանդար բին Սուլթան արքայազնի քաղաքական խորհրդատուի պարտականությունները։

## Ծանոթագրություններ

Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ
Կատեգորիա:Արվեստի և գրականության ֆրանսիական շքանշանի ասպետներ
Կատեգորիա:Լիբանանի քաղաքական գործիչներ
Կատեգորիա:Սպանվածներ
Ֆրիդրիխ I (այլ կիրառումներ)

**Ֆրիդրիխ I** — Եվրոպայի մի քանի տիրակալների անուն.
* Ֆրիդրիխ I (Նյուրնբերգի բուրգգրաֆ) (մինչև 1139 — մոտ. 1200) — Նյուրնբերգի բուրգգրաֆ
* Ֆրիդրիխ I (Բադենի մեծ հերցոգ) — Բադենի մեծ հերցոգ
* Ֆրիդրիխ I (Ավստրիայի հերցոգ) — Ավստրիայի հերցոգ (1175—1198) Բաբենբերգների դինաստիայից
* Ֆրիդրիխ I (Անհալտի հերցոգ) — Անհալտի հերցոգ 1871—1904 թվականներին
* Ֆրիդրիխ I (Վերին Լոթարինգիայի հերցոգ)
* Ֆրիդրիխ I (Վյուրտեմբերգի հերցոգ) — Մոնբելյարի կոմս և Վյուրտեմբերգի հերցոգ (1557—1608 թվականներ).
* Ֆրիդրիխ I (Շվաբիայի հերցոգ)
* Ֆրիդրիխ I (Վյուրտեմբերգի թագավոր) — Վյուրտեմբերգի թագավոր (1805—1816 թվականներ)
* Ֆրիդրիխ I (Պրուսիայի թագավոր) (1657—1713) — Պրուսիայի թագավոր
* Ֆրիդրիխ I (Ֆրեդերիկ I) 1676—1751 — Շվեդիայի թագավոր 1720 թվականից, Հեսսեն-Կասսելի լանդգրաֆ 1730 թվականից
* Ֆրիդրիխ I (Բրանդենբուրգի կուրֆյուրստ)
* Ֆրիդրիխ I (Պֆալցի կուրֆյուրստ) (1425—1476) — Պֆալցի կուրֆյուրստ
* Ֆրիդրիխ I (Սաքսոնիայի կուրֆյուրստ) (1370—1428) — Սաքսոնիայի կուրֆյուրստ, Մեյսենի մարկգրաֆ Ֆրիդրիխ IV Մռայլ անվամբ
* Ֆրիդրիխ I (Հեսսեն-Հոմբուրգի լանդգրաֆ)
* Ֆրիդրիխ I (Բադենի մարկգրաֆ) (1249—1268) — Բադենի մարկգրաֆ
* Ֆրիդրիխ I (Բրանդենբուրգ-Անսբախի մարկգրաֆ) (1460—1536) — Բրանդենբուրգ-Անսբախի մարկգրաֆ
* Ֆրիդրիխ I (Մեյսենի մարկգրաֆ)
* **[[Ֆրիդրիխ I Շիկամորուս]]** — Հռոմեական Սրբազան կայսրության կայսր (1122—1190).
* Ֆրիդրիխ I Սաքսեն-Գոթա-Ալտենբուրգի (1646—1691) — Սաքսեն-Գոթա-Ալտենբուրգի հերցոգ
* Ֆրիդրիխ I ֆոն Վետտին — Այլենբուրգի կոմս, Սիուսուլի գաուի կոմս սկսած 997 թվականից, Հեսսաույի կոմս սկսած 1009 թվականից, Մեյսենի բուրգգրաֆ 1009—1015 թվականներին
* Ֆրիդրիխ I (Ավստրիայի հերցոգ) — Ավստրիայի հերցոգ (1308—1330 թվականներին) Հաբսբուրգների դինաստիայից
* Ֆրիդրիխ I (Ֆրեդերիկ I) — Դանիայի և Նորվեգիայի թագավոր (1471—1533).
* Ֆրիդրիխ I, կոմս Վան Բերգ
Օլգերա

**Օլգերա** (իսպ.՝ *Holguera*), մունիցիպալիտետ Իսպանիայում, մտնում է Կասերես նահանգի Էստրեմադուրա համայնքի կազմի մեջ։ Մունիցիպալիտետը գտնվում է Վեգաս դել Ալագոն շրջանի կազմում։ Զբաղեցրած տարածքը 37.19 կմ²։ Բնակչությունը 765 մարդ (2010 թվականի տվյալներով)։

Կատեգորիա:Էստրեմադուրայի բնակավայրեր
Կատեգորիա:Իսպանիայի բնակավայրեր
Կատեգորիա:Կասերես պրովինցիայի բնակավայրեր
Սոլ (Պրուպտայի վտակ)

**Սոլ** (), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պրուպտա գետի աջ ափին՝ 46 կմ հեռավորության վրա։ Գետի երկարությունը կազմում է 11 կմ։

## Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա։

Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

* Ջրային օբյեկտի կոդը հանրային գրանցմամբ — 03020200112103000015944
* Կոդը ըստ հիդրոլոգիական հետազոտության (ՌԴ) — 103001594
* Ավազանի կոդը — 03.02.02.001
* Ծավալի համարը ըստ ՌԴ-ի — 03
* Թողարկումը ըստ ՌԴ-ի — 0

## Ծանոթագրություններ

Կատեգորիա:Դվինսկո Պեչարսկի ավազանային շրջանի գետեր
Կատեգորիա:Ռուսաստանի գետեր
Դրյույա

**Դրյույա** (), Ֆրանսիական կոմունա, գտնվում է Ռոն Ալպերի մարզում։ մտնում է Պոն դ’Էն գավառի կազմի մեջ։ Կոմունայի շրջանը Բուրկ ան Բրեսն է։

Կոմունայի INSEE կոդը ` 01151։

## Աշխարհագրություն
Կոմունան Փարիզից գտնվում է 390 կմ հարավ-արևելք, Լիոնից 50 կմ հյուսիս-արևելք և 18 կմ հարավ Բուրկ ան Բրեսից։

Կոմունայի արևելքում հոսում է Սյուրան գետը։

## Կլիմա
Կլիման Ցամաքային է ցուրտ ձմեռներով և տաք ամառներով։ Անձրևներ լինում են հիմնականում ամռանը։

## Բնակչություն
2010 թվականի կոմունայում բնակչությունը կազմել է 1134 մարդ։

## Ղեկավարներ
Քաղաքապետերի ցանկը

## Տնտեսություն
2010 թվականին 686 աշխատանքային տարիք (15-64 տարեկան) ունեցող մարդկանցից տնտեսապես ակտիվ էր 512 մարդ, իսկ անգործ 174 մարդ (ակտիվության ցուցանիշը՝ 74.6 % է, 1999 թվականին եղել էր 70.7 %)։ 512 ակտիվ տեղաբնակ մարդկանցից աշխատել են 476-ը (249 տղա և 227 աղջիկ), չաշխատողները եղել են 36-ը (22 տղա և 14 աղջիկ)։ 174 չաշխատող մարդկանից 50 մարդ եղել է դպրոցական, 84 մարդ թոշակառու 40 մարդ չի աշխատել այլ պատճառներով։

## Եղբայրական քաղաքներ
Ունգուրենի (2000 թվականին)

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի բնակավայրեր
Սասկատուն

**Սասկատուն** (), քաղաք Կանադայի Սասկաչևան նահանգի կենտրոնական մասում՝ Հարավային Սասկաչևան գետի ափին։ Բարձրությունը ծովի մակերևույթից կազմում է 480 մ։ 2014 թվականի դեկտեմբերի դրությամբ բնակչությունը կազմում է 257 300 մարդ՝ 1060,3 մարդ/կմ² խտությամբ։

Հիմնադրվել է 1883 թվականին։ Անվանումն ստացել է սակսատունյան հատապտղից (*Saskatoon Berry*), որը նահանգում լայն տարածում ունեցող հապալասի ենթատեսակներից է։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:1882 թվականին հիմնադրված բնակավայրեր
Կատեգորիա:Կանադայի քաղաքներ
Արքայական պատկառանքի մեդալ

**Արքայական պատկառանքի մեդալ** (), Ռուսական կայսրության պետական մրցանակ։ Պարգևատրվում էին Ֆինլանդիայի մեծ իշխանության գյուղացիները։

## Ընդհանուր տեղեկություններ
**Արքայական պատկառանքի մեդալը** ստեղծվել է 1826 թվականի ապրիլի 25-ին Նիկոլայ I-ի հրամայությամբ։ Հրամանը հաղորդել է Ֆինլանդիայի մեծ իշխանության ֆինանսների նախարար Ե․ Ֆ․ Քանկրինուն։ Հայտնի է նաև, որ մեդալով խրախուսել է Ալեքսանդր II-ը։

## Պարգևատրում
Նիկոլայ I-ի թագավորության տարիներին, այս շքանշանով պարգևատրվել էին առնվազն չորսը։ Ֆինլանդիայի մեծ իշխանության Քուպիոկս նահանգի կերեք գյուղացիներին 1826 թվականի օգոստոսին Նիկոլայ I-ը պարգևատրում է Արքայական պատկառանքի մեդալով։ 1826 թվականի նոյեմբերին, ևս մեկ մեդալ ուղարկվեց Ֆինլանդիայի մեծ իշխանություն։ Հայտնի է մեկ պարգևատրում Ալեքսանդր II-ից․ 1855 թվականի ապրիլին, Վազասկո նահանգից մի գյուղացի։

## Մեդալի նկարագրություն
Մեդալը կազմված է 28 մմ տրաբագիծ ունեցոց ոսկուց։ Մեդալի երեսի կողմում պատկերված է կայսեր դիմանկարը, ով թագավորում էր այդ տարիներին։ Օրինակ, Նիկոլայ I-ի կառավարման տարիներին նրա դիմանկարն է, իսկ նկարից վերև, աղեղնաձև գրված էր․ 
Երեսի կողմը համապատասխանաբար փոխեց և՛ դիմանկարը, և՛ գրությունը։ Մեդալի հակառակ կողմում 5 տողով գրված էր․

## Կրելու կարգ
Մեդալը կանթ ուներ շերտաձողիկին կամ ժապավենին ամրացնելու համար։ Մեդալը պետք է կրել կրծքին։

## Ծանոթագրություններ

Կատեգորիա:Ալեքսանդր II կայսեր ժամանակաշրջանի պարգևներ
Կատեգորիա:Ռուսական կայսրություն
Տայան (այլ կիրառումներ)

**Տայան**՝

* Տայան, կղզի Պելեշաց թերակղզու հարևանությամբ, Խորվաթիա։
* Տայան, Էլաֆիտսկովո կղզեխմբի կղզիներից մեկը, Խորվաթիա։
* Տայան Վելի, կղզի Լաստովո կղզեխմբում, Խորվաթիա։
* Տայան, թաթարացի իշխան XVII դար։
Լիրա զբոսայգի (Մեքսիկա)

**Լիրա զբոսայգի** (), զբոսայգի և ազգային պարկ Մեքսիկայի Տասուբայա շրջանի Մեխիկո քաղաքում։ Զբոսայգին հիմնվել է 18-րդ դարում Վինսենտե Լիրայի կողմից։ Այգու հատակագծի հեղինակը և ճարտարապետը համարվում է իտալացի ճարտարապետ Ֆրանչեսկո Սավերիո Կավալլարան։ Նա ստեղծագործել է Մեքսիկայում 1857-1864 թվականներին։

## Ծանոթագրություններ

Կատեգորիա:Մեքսիկայի զբոսայգիներ
Լեոն (Մեքսիկա)

**Լեոն դե լոս Ալդամա** կամ պարզապես **Լեոն,** քաղաք Մեքսիկայի Գուանախուատո նահանգում։ Մեքսիկայի քաղաքներից այն աչքի է ընկնում նորաձև կոշիկների, գոտիների, բաճկոնների և այլ կաշվե իրերի արտադրությամբ։ Դրանք վաճառվում են ինչպես Մեքսիկայի, այնպես էլ միջազգային շուկաներում։

Ըստ 2015 թվականի մարդահամարի տվյալների, Լեոն համայնքի բնակչության թվաքանակը եղել է 1,578,626, և այդ ցուցանիշով այն զբաղեցրել է չորրորդ տեղը Մեքսիկայում։  Չնայած Լեոնը հեռու է Մեքսիկայի մայրաքաղաք Մեխիկոյից, սակայն գրեթե ոչնչով չի զիջում նրան։ Այստեղ կան սոցիալական, առևտրային և կառավարման ծառայություններ։

Լեոնը մեկն է Մեքսիկայի կարևորագույն հյուրանոցային քաղաքներից։ Քաղաքում կան մի շարք բարձրաճաշակ հյուրանոցներ, որոնք էլ ավելի գրավիչ են դարձնում քաղաքը զբոսաշրջության համար։ Այս քաղաքում կան բոլոր հնարավորությունները ազատ ժամանցի, արվեստով զբաղվելու և հանգստի համար։ Նա նաև մեկն է Մեքսիկայի՝ բնապահպանական տեսակետից բարեկամական միջավայր ապահովող քաղաքներից։ Այստեղ կան մեծ թվով հեծանվուղիներ ու հեծանվորդներ, լուրջ ուշադրություն է դարձվում օգտագործված ջրերի մաքրման ու վերստին օգտագործման, ինչպես նաև կենսագազի լայնորեն կիրառման աշխատանքներին։

## Քույր քաղաքներ
Լեոնը բարեկամական սերտ կապեր է հաստատել հետևյալ քաղաքների հետ.

* , Սան Դիեգո
* , Լարեդո
* , Իրվինգ
* , Լուբբոք
* , Լաս Վեգաս
* , Լոս Անջելես
* , Օդեսսա
* , Կոնգաս դե Օնիս
* , Լեոն
* , Հավանա
* , Ֆերմո
* , Բոգոտա
* , Սուչժու
* , Նովա Համբուրգո
* , Լեոն

## Կլիմա

## Արտաքին հղումներ

* Պաշտոնական Portal de '''León'''   կայքէջը
* Официальная страница 
* Portal de LeonGuanajuato.com
* Энциклопедия о муниципалитетах Мексики. Леон 
* Parque Zoológico de León
* Información de León 
* Parque Metropolitano de León

## Ծանոթագրություններ

Կատեգորիա:1576 թվականին հիմնադրված բնակավայրեր
Կատեգորիա:Մեքսիկայի քաղաքներ
Ժարդին (Մատու Գրոսու դու Սուլ)

**Ժարդին** (), համայնք Բրազիլիայում՝ Մատու Գրոսու դու Սուլ նահանգի կազմում։ Գտնվում է Մատու Գրոսու դու Սուլ նահանգի հյուսիսարևելյան մասում։ Մտնում է Բոդոկենայի գավառի կազմի մեջ։ Բնակչությունը կազմում է 26.238 մարդ՝ 2020 թվականի տվյալներով։ Գրավում է 2 201,725 կմ2 տարածք։ Բնակչության խտությունը կազմում է 10,58 մարդ/կմ2։

Համայնքի սահմաններում է ընկած Բուրակու դաս Արարաս մասնավոր արգելոցը, որի գլխավոր տեսարժանությունը այդ նույն անունը կրող կարստային հսկա փոսն է։

## Պատմություն
Քաղաքը հիմնադրվել է 1946 թվականի մայիսի 14-ին։

## Վիճակագրություն
* Համախառն ներքին արդյունքը, 2005 թվականի դրությամբ, կազմում է 142.090.000,00 MS:30º ռեալ (տվյալները Բրազիլիայի աշխարհագրության և վիճակագրության ինստիտուտի)
* Համախառն ներքին արդյունքը մեկ շնչի հաշվով, 2005 թվականի դրությամբ, կազմում է 6.087,57 ռեալ (տվյալները Բրազիլիայի աշխարհագրության և վիճակագրության ինստիտուտի)
* Մարդկային ներուժի զարգացման ինդեքսը, 2000 թվականի դրությամբ, կազմում է 0,774 (տվյալները ՄԱԿ-ի զարգացման ծրագրի)։

## Աշխարհագրություն
Կլիման մերձարևադարձային խոնավ է։

## Ծանոթագրություններ

Կատեգորիա:Բրազիլիայի բնակավայրեր
Կատեգորիա:1946 թվականին հիմնադրված բնակավայրեր
Կատեգորիա:Մատու Գրոսու դու Սուլ նահանգի բնակավայրեր
Բորեգար (Էն)

**Բորեգար** (), համայնք (կոմունա) Ֆրանսիայում։ Գտնվում է Ֆրանսիայի Ռոն Ալպեր մարզում և Էն գավառի կազմում։ Համարվում է Տրոևու շրջանի մաս։

## Աշխարհագրություն
Կոմունան գտնվում է 370 կմ հեռավորության վրա մայրաքաղաք Փարիզից և 28 կմ հյուսիս-արևելք Լիոնից։

Կոմունայի տարածքում հոսում է Սոն գետը։

## Կլիմա
Կլիման բարեխառն է՝ նկարագրվում է ցուրտ ձմեռներով և տաք ամառներով։ Անձրևներ լինում են հազվադեպ՝ հիմնականում ամռանը։

## Բնակչություն
2010 թվականի տվյալներով համայնքի բնակչությունը կազմում է 870 մարդ։

## Տեսարժան վայրեր
* Սբ. Ֆրանցիսկո եկեղեցի (1855)
* Բորեգարի ամրոց (1290)

## Պատկերասրահ

Beauregard IMG 1265.jpg|Սբ. Ֆրանցիսկո եկեղեցին
Beauregard IMG 1280.jpg|Բորեգար ամրոցը
Beauregard IMG 1246.jpg|
Beauregard IMG 1283.jpg|Դպրոց
Beauregard IMG 1261.jpg|
Beauregard IMG 1255.jpg|Սոն գետի վրա կամուրջ


## Ծանոթագրություններ

## Արտաքին հղումներ

* 
* 

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Մեխիկո զբոսայգի

**Մեխիկո զբոսայգի** (), հայտնի է նաև որպես **Parque San Martín**, մեծ հասարակական զբոսայգի Մեխիկոյի Կվատեումոկ ավանի Կոնդեսա շրջանի Colonia Hipódromo տարածքում։ Աչքի է ընկնում արտ-դեկո ճարտարապետությամբ։ Համարվում է քաղաքի ամենամեծ կանաչ գոտին։

## Պատմություն
Այգին կառուցվել է 1920-ական թվականներին, երբ հիմնադրվում էր Colonia Hipódromo տարածքը։ Նախկինում տարածքը եղել է ամառանոց և ձիարշավարան, պատկանել է կոմսուհի Միրավալին։ Երբ այս շրջանը վերածվում էր բնակարանային տարածքի, ըստ բնապահպանական օրենքների շինություններ կառուցել հնարավոր չէր, և կառուցվեց ներկայիս այգին։ Մեխիկո զբոսայգին ոչ միայն Colonia Hipódrom-ի, այլ նաև Կոնդեսայի կենտրոնն է։

Զբոսայգին գտնվում է Avenida México և Michoacán փողոցներեի տարածքում։ Սա առաջին ժամանակակից զբոսայգին է, որ ստեղծվել է ճարտարապետական նախագծով։ Այգում կրկնօրինակվել են եվրոպական այգիների շատ տարրեր՝ լճակներ, արահետներ։ Զբոսայգին տարբերվում է Ալամեդա սենտրալ և Իսպանիա զբոսայգիներից. Մեխիկոյի առավել ավանդական զբոսայգիներում արահետները հատում են անկյունագծերով, Մեխիկո զբոսայգում ուղիներն ավելի «օրգանական» են և ավելի քիչ կոշտ։ Այգում կազմակերպվում են տարբեր մշակութային միջոցառումներ, երեխաները ֆուտբոլ են խաղում, հեծանիվ քշում, մեծահասակները ֆիզիկական վաժություններ կատարում կամ հանգստանում։

Այգում կան շատրվաններ, լճակներ, ջրվեժներ։ Լճերից մեկում բադեր և կարապներ են բնակվում։ Ծառերն ու թփերը խոնավ տարածքներին բնորոշ բուսատեսակներ են՝ միջերկրական նոճիներ, պատկառուկներ, արմավենիներ։ Այստեղ հանդիպում է նաև առավել էկզոտիկ ֆլորա՝ բամբուկային անտառներ։ Ծառերի մի մասը տնկվել է այգու հիմնադրումից ի վեր։

Այգում է գտնվում արտ-դեկո ոճով ժամացույցը, որի վրա փակցված է Հայոց ցեղասպանության 100-րդ տարելիցի խորհրդանիշ անմոռուկը և մակագրություն։ Նախկինում ժամացույցը յուրաքանչյուր ժամն ազդարարելիս հնչեցրել է դասական երաժշտությունI։

Այգու հայտնի վայրերից է Teatro al Aire Libre Lindbergh (Lindbergh բացօթյա թատրոնը), կամ Foro Lindbergh, որը բաղկացած է 5 ճարտարապետական սյուներից։ Այգում կա կնոջ ֆիգուրով, ջրամանը ձեռքին շատրվան, որի հեղինակն է Խոսե Մարիա Էռնանդես Ուրբինան։ Որպես արձանի մոդել հանդես է եկել Լուզ Խիմենեսը, ով կերպարներ է մարմնավորել Դիեգո Ռիվերայի համար։ 5 սյուները ստեղծում են բեմահարթակ, որտեղ կա Ռոբերտո Մոնտենեգրոյի "Alegoría al Teatro" որմնանկարը։

Զբոսայգին Անտրոպոլոգիայի և պատմության ազգային ինստիտուտի կողմից ճանաչվել է որպես քաղաքի ժառանգության մաս։

## Բարեկարգումներ
2008 թվականին այգում իրականացվել են բարեկարգման աշխատանքներ՝ մշակվել են բույսերը, վերանորոգվել է ոռոգման համակարգը, երիտասարդացվել են պարտեզային հատվածները, բարելավվել է այգու լուսավորումը, վերականգնվել է Lindbergh թատրոնը։

## Տես նաև
*Կոնդեսա (Մեխիկո)

## Պատկերասրահ

Reloj art decó en Parque México 2.jpg
PondFountainParqueMexico2.JPG
LindberghTheaterPMexico2.JPG
Parque México.JPG


## Ծանոթագրություններ

## Արտաքին հղումներ
* Información del parque México
* Contenido sobre el Parque México en la página de mexicocity.gob 

Կատեգորիա:Մեքսիկայի զբոսայգիներ